nahid-hub/BLUGE-bengali-wikipedia-section-title-prediction huggingface dataset:
সমুদ্রের পানির পুকুরে মৎস্যচাষ পদ্ধতিতে সাগর থেকে পানি এনে পুকুর পূর্ণ করে সেখানে মাছ ছাড়া হয়। এ পদ্ধতির সুবিধা হল সাগরের পানিতে যে পুষ্টি উপাদানগুলো ছিল (যেমন: বিভিন্ন অণুজীব) সেগুলো চাষের মাছের উপকারে আসবে। প্রচলিত মাছ চাষ প্রকল্প (যেমন: মিঠা পানির খামার)-এ চাষীদের মাছের জন্য খাবার কিনতে হয় যা বেশ ব্যয়বহুল। এ দিক দিয়ে এ পদ্ধতিটি বেশ সুবিধাজনক। এছাড়া, এ পদ্ধতির অন্যান্য সুবিধাগুলো হল জলাশয়ে "পানি বিশোধক উদ্ভিদ" রোপন করা যায় যা পানির নাইট্রোজেন দূষণ দূর করে। এছাড়াও, জলাশয়গুলোকে প্রাকৃতিক শিকারীদের কাছ থেকে অরক্ষিত রেখে কেবল সুস্থ-সবল মাছগুলোকে ফিল্টারিং করা যায়।

সঠিক অনুচ্ছেদ শিরোনাম কোনটি?
titleA. শেলফিশ
titleB. মুক্ত সাগরে মৎস্যচাষ
titleC. পরিবেশগত প্রভাব
titleD. সমুদ্রের পানির পুকুর
উত্তর: titleD
ফুন্টসলিং শহরটির প্রভাব ভুটানের অর্থনীতির উপর বিরাট ।এই শহরটি দেশের বৈদেশ বাণিজ্যের বেশির ভাগ সম্পর্ন হয়।এই শহরের দ্বারাই ভারত থেকে নিত্য প্রয়োজনিয় জিনিস যেমন চাল, চিনি,পরিষোধিত খনিজ তেল, ঔষধ প্রভৃতি ভুটানে প্রবেশ করে।ভুটান থেকে বিভিন্ন জিনিস ভারতে পাঠানো হয় এই শহরের দ্বারাই।ভারত ছাড়া অন্য দেশের সঙ্গে সমুদ্র পথে বাণিজ্য করার জন্য কলকাতা বন্দর ও হলদিয়া ডক কমপ্লেক্স সারাসরি ফুন্টসলিং এর সঙ্গে যুক্ত।
সঠিক অনুচ্ছেদ শিরোনাম কোনটি?
titleA. অবস্থান
titleB. অর্থনীতি
titleC. জনসংখ্যা
titleD. যোগাযোগ ব্যবস্থা
উত্তর: titleB
সুজেয় শ্যাম ১৯৪৬ সালের ১৪ মার্চ তৎকালীন ব্রিটিশ ভারতের সিলেট জেলায় জন্মগ্রহণ করেন। তার বাবা অমরেন্দ্র চন্দ্র শাহ ছিলেন একটি বিদ্যালয়ের সহকারী এবং 'ইন্দ্রেশর-টি' নামে একটি চা বাগানের মালিক। তার শৈশব কেটেছে সিলেটের চা বাগানে আর আঁকাবাঁকা পাহাড়ি এলাকায়। দশ ভাইবোনের মধ্যে সুজেয় ষষ্ঠ। সঙ্গীতে আগ্রহ জন্মায় সকালে প্রার্থনা সঙ্গীত শুনে। তাছাড়া তার ছোট বোন ও ভাই বেতারে গান গাইত। মা বাবাও ছিলেন নজরুল সঙ্গীত শিল্পী।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সঙ্গীত জীবন
titleC. মুক্তিযুদ্ধের গান
titleD. প্রাথমিক জীবন
উত্তর: titleD
ঋগ্বেদের সময়ে (খ্রিস্টপূর্ব ১৭০০ সাল) 'সভা' নামক গ্রামীণ স্ব-শাসিত সংস্থা থাকার প্রমাণ পাওয়া গিয়েছে। সময়ের সাথে সাথে এই সংস্থাই পরবর্তীতে পঞ্চায়েতে (পাঁচ জনের পরিষদ) পরিণত হয়। প্রায় প্রতিটি গ্রামে তৃণমূল শাসনের জন্য পঞ্চায়েত ছিল একটি কার্যকরী প্রতিষ্ঠান। গ্রাম পঞ্চায়েত বা নির্বাচিত পরিষদের নির্বাহী ও বিচারিক উভয়ই ক্ষমতাই ছিল। পঞ্চায়েতে জমি বণ্টনের কাজও করা হত এবং খাজনা সংগ্রহ করে গ্রামের পক্ষ থেকে সরকারকে তার প্রাপ্য অংশ প্রদান করতো। এই গ্রাম পরিষদগুলোকে তত্ত্বাবধান এবং প্রয়োজনে হস্তক্ষেপ করার জন্য একটি বৃহত্তর পঞ্চায়েত বা পরিষদ ছিল।

সঠিক অনুচ্ছেদ শিরোনাম কোনটি?
titleA. স্বাধীনতা পরবর্তী সময়কাল
titleB. ব্রিটিশ শাসনামল
titleC. মধ্যযুগে পঞ্চায়েত
titleD. পঞ্চায়েত প্রথার ইতিহাস
উত্তর: titleD
বরেন্দ্রভূমির নামকরণের পেছনে একাধিক পৌরাণিক কাহিনী প্রচলিত রয়েছে। ‘বর’ শব্দের অর্থ হচ্ছে আশীর্বাদ এবং ‘ইন্দ্র’ শব্দের অর্থ দেবতাদের রাজা। অর্থাৎ ইন্দ্রের বর বা ইন্দ্রের আশীর্বাদ থেকে সাধারণভাবে বরেন্দ্র শব্দটির উৎপত্তি। এই কাহিনীর অনুসারিগণ বিশ্বাস করেন যে, বরেন্দ্রভূমি ইন্দ্রের পক্ষ থেকে আশীর্বাদস্বরূপ। রামায়ণ ও মহাভারত গ্রন্থদ্বয়ে বরেন্দ্রভূমিকে ‘পুন্ড্র’ নামে অভিহিত করা হয়েছে। পুন্ড্র অঞ্চলে বসবাসকারী ব্রাহ্মণ লাহিড়ী, সান্যাল, সরখেল, মৈত্র ও ভাদুড়ী পদবী ব্যাবহার করেন।

সঠিক অনুচ্ছেদ শিরোনাম কোনটি?
titleA. কায়স্থ কুলীন
titleB. রাঢ়ীয় কুলীন ব্রাহ্মণ
titleC. কুলীন ও পরামানিক উপাধি প্রাপ্তি
titleD. বারেন্দ্রীয় কুলীন ব্রাহ্মণ
উত্তর: titleD
এই শহরটি সেন্ট্রাল ক্যাপিটাল ডিস্ট্রিক্ট এর অংশ এবং মিউনিসিপাল ডিপার্টমেন্ট দ্বারা শাসিত।
২০১৭ সালের মার্চ মাসে শেখ খলিফা একটি অধ্যাদেশ জারি করেন যাতে পূর্বাঞ্চলের (অফিশিয়ালি আল আইন রিজিওন) প্রধান সেটেলমেন্ট হয় আল আইন সিটি; ঐ একই অধ্যাদেশের ফলে পশ্চিম অঞ্চলের (আল-দাফ্রা রিজিয়ন) প্রধান সেটেলমেন্ট হয় মদিনাত যায়েদ।

শহরের অবকাঠামোর সাথে সম্পৃক্ত বিষয়গুলো দায়িত্বে থাকে 'আবুধাবি নগর পরিকল্পনা কাউন্সিল', 'রেগুলেশন ও সুপারভিশন ব্যুরো' ইত্যাদি প্রতিষ্ঠান গুলো। অর্থনৈতিক বিষয়গুলো রাজ্য সরকারের দায়িত্বে থাকে। আবুধাবি যেহেতু সংযুক্ত আরব আমিরাতের রাজধানী প্রেসিডেন্টের বাসভবনও এখানে অবস্থিত।

সঠিক অনুচ্ছেদ শিরোনাম কোনটি?
titleA. জনমিতি
titleB. সরকার ব্যবস্থা
titleC. পার্ক এবং উদ্যানসমূহ
titleD. স্পেশাল অলিম্পিকস ওয়ার্ল্ড গেমস আবুধাবি ২০১৯
উত্তর: titleB
পরিবেশ দূষণের প্রশ্নে কলকাতা হাইকোর্ট ‘কলকাতার ফুসফুস’ বলে অভিহিত ময়দানে যে কোনো রকমের মেলার আয়োজন নিষিদ্ধ করে দেন। ২০০৩ সালে পশ্চিমবঙ্গ সরকার আদালতকে জানিয়েছিলেন ইস্টার্ন মেট্রোপলিটান বাইপাসের ধারে একটি সুসংহত মেলাপ্রাঙ্গণ তৈরি করে সব মেলা ময়দান থেকে সেখানেই স্থানান্তরিত করা হবে। 
এরপর ২০০৫ সালে একটি আবেদনের প্রেক্ষিতে আদালত এক বছরের জন্য ময়দানে বইমেলার বিশেষ অণুমতি দিয়েছিলেন। ২০০৬ সালেও ময়দানে মেলার এক বিশেষ অণুমতি এই মর্মে আদালত দেন, যে এর পর থেকে আর সেখানে মেলার আয়োজন করা যাবে না। কলকাতার ময়দান একত্রিশ বছর কলকাতা পুস্তকমেলার স্থায়ী ঠিকানা হওয়ার সুবাদে এই মাঠটি অনেকের কাছেই স্মৃতিমেদুরতার কারণ ছিল। তাছাড়া, কলকাতার কেন্দ্রে আন্তর্জাতিক মানের এত বড় অণুষ্ঠান আয়োজনের বিকল্প কোনো জায়গা না থাকায় মেলা কর্তৃপক্ষ ময়দান থেকে বইমেলাকে স্থানান্তরিত করতে চাইলেন না। ফলে বিকল্প মেলাপ্রাঙ্গণ খোঁজার দুই বছরের প্রয়াস নিষ্ফলাই থেকে যায়।

২০০৭ সালে গিল্ড কর্তৃপক্ষ পুনরায় ময়দানে কলকাতা পুস্তকমেলার আয়োজন করলে “ময়দান বাঁচাও” প্রভৃতি পরিবেশপ্রেমী সংগঠন সেই উদ্যোগের প্রতিবাদ জানায়। বিষয়টি আদালতের কর্ণগোচর হলে, আদালতও গিল্ডকে ময়দানে বইমেলার আয়োজন করতে নিষেধ করেন।

কলকাতার লেখক-বুদ্ধিজীবী, সম্পাদক, সাংবাদিক ও বইপ্রেমীদের একাংশ হাইকোর্টের এই নির্দেশিকার বিরোধিতা করেন। সুনীল গঙ্গোপাধ্যায়, শীর্ষেন্দু মুখোপাধ্যায়, সমরেশ মজুমদার, সুচিত্রা ভট্টাচার্য, বুদ্ধদেব গুহ, মৃণাল সেন এবং কলকাতার মহানাগরিক (মেয়র) বিকাশরঞ্জন ভট্টাচার্য ৩১ জানুয়ারি ময়দানে এই রায়ের বিরুদ্ধে ময়দানে এক প্রতীকী বইমেলা উদ্বোধনী অণুষ্ঠানের আয়োজন করেন। এই অণুষ্ঠানের মুখ্য উদ্দেশ্য ছিল, বইমেলার প্রাণশক্তি যে ফুরিয়ে যায়নি, তা জানান দেওয়া।

পরিবর্তিত সময়সূচি অনুযায়ী সেই বছর কলকাতার উপকণ্ঠে বিধাননগরের যুবভারতী ক্রীড়াঙ্গণ সংলগ্ন মাঠে মেলার আয়োজন করা হয়। মাঠটি তুলনামূলকভাবে ছোটো হওয়ায়, মেলার আয়োজন যথাযথভাবে করা সম্ভব হয়নি।

সঠিক অনুচ্ছেদ শিরোনাম কোনটি?
titleA. কলিকাতা পুস্তকমেলার প্রবর্তন
titleB. ২০০৭ সালের বইমেলা বিতর্ক
titleC. বইমেলার থিম
titleD. পাবলিশার্স অ্যান্ড বুকসেলার্স গিল্ডের প্রতিষ্ঠা
উত্তর: titleB
জাতীয় উদ্যান বোর্ড, জাতীয় জীববৈচিত্র্য কেন্দ্র, টিম "সিগ্রাস" এবং স্বেচ্ছাসেবীরা নিয়মিতভাবে সিঙ্গাপুরের চেক জাওয়া এবং পুলাউ সেমাকাউয়ের মতো আন্ত-জোয়ার অঞ্চলে সমুদ্রসীমা পর্যবেক্ষণ ও পরিচালনা করে। চেক জাওয়ার সমুদ্র সৈকতসমূহ একটি পর্যবেক্ষণ সাইট। এই জরিপগুলি "সিগ্রাস-ওয়াচের" অংশ, বিশ্বব্যাপী ১৮ টি দেশের ২০০ টিরও বেশি মনিটরিং সাইট জুড়ে সমুদ্র নির্ধারণ ও পর্যবেক্ষণ প্রোগ্রাম থেকে প্রাপ্ত।

সঠিক অনুচ্ছেদ শিরোনাম কোনটি?
titleA. অস্থায়ী বন্ধ
titleB. পরিবেশগত মান
titleC. সমুদ্রঘাস মনিটরিং
titleD. ইন্টারটিডাল স্পঞ্জসের উপর জরিপ
উত্তর: titleC
মোমতাজ আলী ওস্তাদ মোহাম্মদ হোসেন খসরুর শিষ্যত্ব গ্রহণ করে তার সহায়তায় কলকাতার সং পাবলিসিটি ডিপার্টমেন্টে কণ্ঠশিল্পী হিসেবে যোগ দেন। ১৯৩২ সালে মাত্র ১৭ বছর বয়সে গ্রামোফোন কোম্পানি থেকে তার কণ্ঠে "ওরে শ্যাম কেলে সোনা" এবং "আমি যমুনাতে যাই বন্ধু" গান দুটি প্রকাশ করার পর তিনি ব্যাপক জনপ্রিয়তা লাভ করেন। ফলে তিনি প্রথমে অল ইন্ডিয়া রেডিও ও পরে ১৯৩৩ সালে কলকাতা বেতারের সঙ্গীতশিল্পী হিসেবে নির্বাচিত হন। ১৯৩৪ সালে রবীন্দ্রনাথ ঠাকুরের আহ্বানে মোমতাজ শান্তিনিকেতনে যান। কবিগুরু তার ভাটিয়ালী, মুর্শিদী, দেহতত্ত্ব ও বিচ্ছেদী গান শুনে মুগ্ধ হন। একই বছর কলকতা বেতারের সঙ্গীত পরিবেশনের মাধ্যমে কবি জসীম উদ্‌দীন ও কাশেম মল্লিকের সাথে পরিচিত হন। কাশেম মল্লিকের মাধ্যমে মোমতাজ আলীর কাজী নজরুল ইসলামের সাথে তার পরিচয় ঘটে। নজরুল তাকে দিয়ে দুটি ইসলামী গানের রেকর্ড করান। ১৯৩৫ সালে ওস্তাদ আয়েত আলী খাঁর শিষ্যত্ব গ্রহণ করে তার নিকট দুই বছর সরোদে তালিম নেন।

মোমতাজ কয়েকটি চলচ্চিত্রে গায়ক, গীতিকার ও সুরকার হিসেবেও তিনি কাজ করেছেন। ১৯৩৩ সালে "অভিযাত্রী" চলচ্চিত্রের গানে কণ্ঠ দেন। পরবর্তীতে "মধুচন্দ্রিমা", "অশ্রু দিশারী", "কলংক" চলচ্চিত্রের গানেও কণ্ঠ দেন। এছাড়া "আকাশ আর মাটি", "সাত ভাই চম্পা", "বেদের মেয়ে", "অরুন বরুন কিরন মালা", "রূপবান", "জোয়ার ভাটা", "যে নদী মরু পথে", "ভাওয়াল সন্ন্যাসী", "দয়াল মুর্শিদ", "অনেক দিন আগে", "একমুঠো ভাত", "লালন ফকির" (১৯৭২), "নিমাই সন্ন্যাসী" (১৯৭২) চলচ্চিত্রে তার রচিত গান ব্যবহৃত হয়। তার রচিত "গুন গুন গান গাহিয়া" গানটি ১৯৭৫ সালে খান আতাউর রহমান নির্মিত "সুজন সখী" চলচ্চিত্রে ব্যবহৃত হয়।

১৯৪৬ সালে মোমতাজ কলকাতা ছেড়ে ঢাকা চলে আসেন এবং ঢাকা বেতারের নিজস্ব শিল্পী হিসেবে যোগদান করেন। ১৯৬২ সালে তিনি সাউথ ইস্ট এশিয়ান সঙ্গীত প্রতিযোগিতায় প্রথম হন। ১৯৬৫ সালে পশ্চিম পাকিস্তানে পাকিস্তান ইন্টারন্যাশনাল একাডেমির আর্টস একাডেমিতে সঙ্গীতশিল্পী হিসেবে যোগ দেন। ১৯৭১ সালে বাংলাদেশের স্বাধীনতা যুদ্ধ চলাকালীন মোমতাজ আলী সক্রিয় ভূমিকা পালন করেন। তার রচিত "বাংলা মায়ের রাখাল ছেলে", "বাংলাদেশের মাটি ওগো" গানগুলো মুক্তিযোদ্ধাদের প্রেরণা যোগায়।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ব্যক্তিগত জীবন
titleC. মৃত্যু
titleD. কর্মজীবন
উত্তর: titleD
জাতিসংঘের সহস্রাব্দ উন্নয়ন লক্ষ্যমাত্র ২ (২০০২) ছিল ২০১৫ সাল নাগাদ সর্বজনীন প্রাথমিক শিক্ষা অর্জন করা, সেই সময়ের মধ্যে তাদের লক্ষ্য ছিল যে, জাতি বা লিঙ্গ নির্বিশেষে যে কোনও জায়গাতেই সমস্ত শিশু প্রাথমিক বিদ্যালয়ে পড়াশোনা করতে সক্ষম হবে তা নিশ্চিত করা। 

জাতিসংঘ বিশেষত সাব-সাহারান আফ্রিকা এবং দক্ষিণ এশিয়ায় মনোনিবেশ করেছিল, কারণ এই উভয় জায়গাতেই বিদ্যালয়ের বাইরে থাকা বেশিরভাগ শিশুদের আবাসস্থল, তাই তারা অনুমান করেছিলেন যে তারা ২০১৫ সালের মধ্যে তাদের লক্ষ্যে পৌঁছাতে সক্ষম হবে না। ২০১০ সালের সেপ্টেম্বরের ফ্যাক্ট শিট অনুসারে, এর কারণ ছিল এখনও প্রায় ৬৯ মিলিয়ন বিদ্যালয়ে যাওয়ার বয়সী শিশুরা বিদ্যালয়ে ছিল না যারা উপ-সাহারান আফ্রিকার প্রায় অর্ধেক এবং দক্ষিণ এশিয়ায় এক চতুর্থাংশ জনসংখ্যার বেশি ছিল। 

২০১৫ সালের মধ্যে এই লক্ষ্য অর্জনের জন্য, জাতিসংঘ অনুমান করেছিল যে, প্রাথমিক বিদ্যালয়ের সরকারী প্রবেশের বয়সে সমস্ত শিশুরা ২০০৯ সালের মধ্যে ক্লাসে যোগ দিতে হবে। এটি প্রাথমিক স্তরের সময়কালের উপর নির্ভর করবে, পাশাপাশি বিদ্যালয়গুলি চক্রের শেষ অবধি কতটা শিক্ষার্থীদের ধরে রাখবে। 

বাচ্চাদের জন্য কেবল শিক্ষার তালিকাভুক্ত হওয়া জরুরি ছিল না, দেশগুলি যাতে চাহিদা পূরণের জন্য পর্যাপ্ত সংখ্যক শিক্ষক এবং শ্রেণীকক্ষ আছে তা নিশ্চিত করতে হত। ২০১০ সালের হিসাবে, একমাত্র উপ-সাহারান আফ্রিকাতে প্রয়োজনীয় নতুন শিক্ষকের সংখ্যা এই অঞ্চলে বিদ্যমান শিক্ষক শক্তির সমান ছিল। 

শিক্ষায় না থাকা শিশুদের জন্য জেন্ডার ব্যবধান সংকীর্ণ। ১৯৯৯ এবং ২০০৮ সালের মধ্যে বিশ্বব্যাপী শিক্ষায় শিক্ষিত না হওয়া মেয়েদের সংখ্যা ৫৭ শতাংশ থেকে কমে ৫৩ শতাংশে দাঁড়িয়েছিল, তবে কিছু অঞ্চলে এই শতাংশ বেড়েছে। 

জাতিসংঘের মতে, অঞ্চলগুলিতে এমন অনেক জিনিস রয়েছে যা ইতিমধ্যে সম্পন্ন হয়েছে। যদিও আফ্রিকার সাব-সাহারান অঞ্চলে তালিকাভুক্তি বিশ্বব্যাপী সর্বনিম্ন অঞ্চল হিসাবে অব্যাহত রয়েছে, তবে ২০১০ সালের মধ্যে "এটি ১৮ শতাংশ পর্যন্ত বৃদ্ধি পেয়েছে - এটি ১৯৮৯ এবং ২০০৮ সালের মধ্যে ৫৮ শতাংশ থেকে ৭৬ শতাংশে উন্নীত হয়েছে।" দক্ষিণ এশিয়া এবং উত্তর আফ্রিকা উভয় ক্ষেত্রেও অগ্রগতি ছিল, যেখানে উভয় অঞ্চলই তালিকাভুক্তির পরিমাণ বৃদ্ধি পেয়েছে, উদাহরণস্বরূপ, দক্ষিণ এশিয়ায়, এটি গত দশকের তুলনায় ১১ শতাংশ এবং উত্তর আফ্রিকার ৮ শতাংশ বৃদ্ধি পেয়েছিল। 

এমনকি দরিদ্রতম দেশ বুরুন্ডিতে প্রাথমিক বিদ্যালয়ের ভর্তি ফি তুলে নেবার পর সেখানে প্রাথমিক বিদ্যালয়ে ভর্তির পরিমাণ বৃদ্ধি পেয়েছিল, সেখানে ২০০৮ সালের মধ্যে ৯৯ শতাংশে পৌঁছেছিল, সেখানে বড় ধরনের অগ্রগতি হয়েছিল। তানজানিয়াতেও একই ধরণের ফলাফল পাওয়া গিয়েছিল। একই সময়ের তুলনায় দেশটি তার তালিকাভুক্তির অনুপাত দ্বিগুণ করেছে। তদুপরি, লাতিন আমেরিকার অন্যান্য অঞ্চল যেমন গুয়াতেমালা এবং নিকারাগুয়া এবং দক্ষিণ আফ্রিকার জাম্বিয়ায় "প্রাথমিক শিক্ষার প্রবেশাধিকার ৯০% বেড়েছিল।" 

সঠিক অনুচ্ছেদ শিরোনাম কোনটি?
titleA. আন্তর্জাতিক ব্যাখ্যা
titleB. প্রাথমিক শিক্ষায় আইনের শাসনের প্রচার
titleC. সহস্রাব্দ উন্নয়ন লক্ষ্যমাত্রা
titleD. উৎস
উত্তর: titleC
[[ভারতের সংবিধান]] এর ১৫ অনুচ্ছেদে বর্ণের ভিত্তিতে বৈষম্য নিষিদ্ধ করা হয়েছে এবং ১৭ অনুচ্ছেদে অস্পৃশ্যতার চর্চাকে অবৈধ বলে ঘোষণা করেছে। ১৯৫৫ সালে, ভারত অস্পৃশ্যতা (অপরাধ) আইন কার্যকর করে (১৯৭৬ সালে নাম বদলে দেওয়া হয়, নাগরিক অধিকার সংরক্ষণ আইন হিসাবে)। এটি আইনী নাগালের থেকে বাধ্যতামূলক প্রয়োগের অবধি প্রসারিত করে। ১৯৯৯ সালে ভারতে তফসিলি জাতি ও তফসিলি উপজাতি (অত্যাচার প্রতিরোধ) আইন পাস হয়েছিল।

সঠিক অনুচ্ছেদ শিরোনাম কোনটি?
titleA. আনুষ্ঠানিক বা আচারের কিংবদন্তি প্রতিরুপ
titleB. বর্ণের রাজনীতি
titleC. জৈন
titleD. ইতিবাচক পদক্ষেপ
উত্তর: titleD
রাখাল ছেলেরা মাঠে গরু-ছাগল চড়ায় আর অবসরে খেলে গাইগোদানি।মেঘনা উপজেলায় অঞ্চলে খেলাটি কডদু নামে পরিচিত। ঘাস কাটার পাচুন এই খেলার উপকরণ। ভেজা এটেল মাটিতে এ খেলা জমে ভালো।

চার-পাঁচজন মিলে খেলা যায় গাইগোদানি। টসে যে হারে সে তার লাঠি মাটির উপর ছুড়ে শক্ত করে পুঁতে দেয়। আরেকজন তার লাঠি সেখানে এমনভাবে পোঁতার চেষ্টা করে যাতে আগেরটি আঘাত খেয়ে মাটিতে পড়ে যায় অথব পরষ্পর গা ছুঁয়ে দাঁড়ায়। এতে সফল হলে লাঠিটি তার দখলে আসে। আর ব্যর্থ হলে প্রথম ছেলেটি আগের মতো খেলে দ্বিতীয়জনের লাঠিকে আয়ত্তে আনার চেষ্টা করে। যে জয়ী হয় লাঠি দুটো নিয়ে তৃতীয় ছেলের সঙ্গে খেলে তারটিও দখলে আনার চেষ্টা করে।

এভাবে সবগুলো লাঠি একজনের আয়ত্তে এলে জয়ী খেলোয়াড় একে একে সবগুলো লাঠি দুরে ছুঁড়ে দেয়, শেষ লাঠি ছোঁড়ার সঙ্গে সঙ্গে ছেলেরা নিজ নিজ লাঠির খোঁজে ছুটে যায়। এই ফাঁকে বিজয়ী তার লাঠিটি সুবিধামতো জায়গায় লুকিয়ে রাখে। অন্য ছেলেরা ফিরে এসে তা খুঁজে বের করে এবং নিজের লাঠি দিয়ে ষ্পর্শ করে। যে সবার শেষে লাঠিটাকে ষ্পর্শ করবে তাকেই লাঠিটা মালিকের কাছে বয়ে আনতে হবে। পরে সে ‘গাই’ বা পরাজিত প্রতিযোগী হিসেবে নিজের লাঠি পুঁতে আগের মতো খেলা শুরু করে।

সঠিক অনুচ্ছেদ শিরোনাম কোনটি?
titleA. দাড়িয়াবান্ধা
titleB. লাটিম
titleC. গাইগোদানি/কডদু
titleD. কুতকুত
উত্তর: titleC
ক্রিকেটের বাইবেল খ্যাত উইজডেনে মালিঙ্গার বল ছোড়ার ধরন সম্বন্ধে উল্লেখ করা হয়েছে যে তার বোলিং নিক্ষেপের ন্যায়। এ সম্বন্ধে মালিঙ্গা বলেছেন যে এ ধরনের বল ছোড়া টেনিস বল দিয়ে ক্রিকেট খেলা শেখার ফলে সৃষ্টি হয়েছে। মালিঙ্গার বল ছোড়ার পদ্ধতি নিয়ে অনেক ধরনের মন্তব্য করা হলেও আনুষ্ঠানিকভাবে কোনরূপ প্রশ্নবানে জর্জরিত করা হয়নি। এমনকি তার বিরুদ্ধে প্রতিবেদনে কোনরূপ অভিযোগ কিংবা আম্পায়ার কর্তৃক বল নিক্ষেপজনিত বাঁধা প্রয়োগ করা হয়নি।

সঠিক অনুচ্ছেদ শিরোনাম কোনটি?
titleA. বোলিংয়ের ধরন
titleB. একদিনের আন্তর্জাতিক ক্রিকেটে হ্যাট্রিক
titleC. প্রারম্ভিক জীবন
titleD. ক্রিকেট বিশ্বকাপ, ২০১৫
উত্তর: titleA
বেলায়েত হোসেন চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল কুমিল্লা সেনানিবাসে। মার্চ মাসের শুরু থেকে তিনি ছিলেন ব্রাহ্মণবাড়িয়ায়। মুক্তিযুদ্ধ শুরু হলে বিদ্রোহ করে যুদ্ধে যোগ দেওয়ার ব্যাপারে তিনি গুরুত্বপূর্ণ ভূমিকা পালন করেন। প্রতিরোধযুদ্ধ শেষে যুদ্ধ করেন ২ নম্বর সেক্টরের সালদা নদী সাব-সেক্টরে।

সঠিক অনুচ্ছেদ শিরোনাম কোনটি?
titleA. সমাধি
titleB. মুক্তিযুদ্ধে ভূমিকা
titleC. জন্ম ও শিক্ষাজীবন
titleD. কর্মজীবন
উত্তর: titleD
ফ্রিডম ফ্রম ফিয়ার সিরিজের চারটি তৈলচিত্রের মধ্যে সর্বশেষ। ফোর ফ্রিডমস চিত্র চারটি অঙ্কন করেছিলেন নরম্যান রকওয়েল। তৈলচিত্রগুলো অঙ্কনের ক্ষেত্রে অনুপ্রেরণা ছিলো স্টেট অফ দ্য ইউয়নিন অ্যাড্রেসে মার্কিন প্রেসিডেন্ট ফ্র্যাঙ্কলিন ডি. রুজভেল্টের বক্তব্য। ৭৭তম ইউনাইটেড কংগ্রেসে তিনি এ বক্তব্য রাখেন। দিনটি ছিলো ৬জানুয়ারী ১৯৪১। পরবর্তীতে এদের আটলান্টিক চার্টার গ্রহণ করে। জাতিসংঘের চার্টারের একটি অংশে পরিণত হয়ে এটি। এই চিত্রকর্মের সিরিজটি দ্য স্যাটারডে ইভনিং পোস্ট-এ প্রকাশিত হয়। পর পর চার সপ্তাহে প্রখ্যাত লেখকদের রচনার সঙ্গে ছবিগুলো যুক্ত করে প্রকাশ করে পত্রিকাটি।ফ্রিডম অফ স্পিচ(২০ ফেব্রুয়ারি), ফ্রিডম অফ ওরশিপ(২৭ ফেব্রুয়ারি), ফ্রিডম ফ্রম ওয়ান্ট(৬ মার্চ) এবং ফ্রিডম ফ্রম ফিয়ার(১৩ মার্চ). ফলশ্রুতিতে, এই সিরিজটি ব্যাপকহারে ছড়িয়ে পড়লো, পোস্টাকারে প্রকাশিত হলো তারা। ইউএস গভার্নমেন্ট ওয়ার বন্ড ড্রাইভে সহায়ক হিসেবে তাদের ব্যবহার করা হয়।
দ্যা ব্লিটজ হল দ্বিতীয় বিশ্বযুদ্ধের সময় জার্মানি দ্বারা যুক্তরাজ্যে চলমান কৌশলগত বিমান আক্রমণকাল। ৭ই সেপ্টেম্বর ১৯৪০ এবং ২১শে মে ১৯৪১ এর মধ্যে ১৬ ব্রিটিশ শহরের উপর বড় ধরনের বিমান আক্রমণ হয়েছিল। ৭ই সেপ্টেম্বর ১৯৪০ থেকে শুরু করে ক্রমাগত ৫৭ টি রাত লুফটওয়াফে লন্ডনের ওপর বোমাবর্ষণ করেছিল। লন্ডনের একলক্ষের অধিক ঘর বাড়ি ক্ষতিগ্রস্থ বা ধ্বংস হয়ে গিয়েছিল এবং ৪০,০০০ এরও অধিক বেসামরিক লোক নিহত হয়েছিল, যাদের প্রায় অর্ধেক হয়েছিল লন্ডনে।

সঠিক অনুচ্ছেদ শিরোনাম কোনটি?
titleA. বর্ণনা
titleB. নেপথ্য কথা
titleC. ইতিহাস
titleD. সমালোচকদের মন্তব্য
উত্তর: titleB
কালিদাস তার রঘুবংশ গ্রন্থে বলেছেন যে, দ্বিতীয় চন্দ্রগুপ্ত একুশটি রাজ্য অধিকার করতে সক্ষম হন। পূর্ব ও পশ্চিম ভারত অধিকারের পরে তিনি উত্তর ভারতে পশ্চিম ও পূর্ব অক্ষু উপত্যকার পারসিক, হুণ, কম্বোজ জনজাতিদের পরাস্ত করেন। এরপর তিনি হিমালয়ের কিন্নর, কিরাত প্রভৃতি জাতিদের পরাস্ত করেন। ক্ষেমেন্দ্র তার "বৃহৎকথামঞ্জরী" গ্রন্থে বর্ণনা করেছেন যে, বিক্রমাদিত্য শক, ম্লেচ্ছ, কম্বোজ, যবন, তুষার, পারসিক, হুণ প্রভৃতি বর্বর জাতিদের হত্যা করে পৃথিবীকে ভারমুক্ত করেছিলেন। শকদের পরাস্ত করে তিনি শকারি উপাধি গ্রহণ করেন।

সঠিক অনুচ্ছেদ শিরোনাম কোনটি?
titleA. রাজ্যাভিষেক
titleB. রাজ্যবিস্তার
titleC. বৈবাহিক সম্পর্ক
titleD. দিল্লির লৌহস্তম্ভ
উত্তর: titleB
প্রাতিষ্ঠানিক শিক্ষার জন্যে ছোটবেলা থেকেই তাকে সংগ্রাম করে চলতে হয়েছে। কোরআন শরীফ পাঠ শিক্ষা নেবার জন্যে নিজ বাসগৃহে আরবি ভাষা থেকেই তার শিক্ষা জীবন শুরু। তিনি ময়মনসিংহ মুসলিম বালিকা বিদ্যালয় থেকে প্রাথমিক শিক্ষা গ্রহণ করেন এবং তাকে বিদ্যালয় থেকে প্রত্যাহার করে নেওয়া হয় কারণ তৎকালীন সময়ে মেয়েদের উচ্চ শিক্ষাকে অপ্রয়োজনীয় হিসাবে দেখা হতো । শিক্ষানুরাগী ইফ্‌ফাক আরা প্রতিবাদী হয়ে উঠেন এবং আত্মহত্যার হুমকি দিয়ে হলেও শহরের বিদ্যাময়ী সরকারী বালিকা উচ্চ বিদ্যালয়ে ভর্তি হন। তার মাধ্যমিক শিক্ষা শেষ হবার আগেই বিবাহ বন্ধনে আবদ্ধ হন তবে সৌভাগ্যের বিষয় এর ফলে তার শিক্ষার দুয়ার বন্ধ হযে যায়নি, তিনি পরবর্তী বছর তৎকালীন মেট্রিক (এস এস সি এর সমমান) পরিক্ষায় অংশগ্রহণ করেন এবং পরবর্তীতে উচ্চ মাধ্যমিক পরীক্ষায় উত্তিন্ন হন মুমিনুন্নিসা সরকারি মহিলা কলেজ থেকে। একই প্রতিষ্ঠান থেকে তিনি ১৯৬৬ সালে স্মাতক ডিগ্রি লাভ করে ময়মনসিংহ মহিলা শিক্ষক প্রশিক্ষণ মহাবিদ্যালয় হতে সফলভাবে ১৯৬৯ সালে বি এড (ব্যচেলর অব এডুকেশন) সম্পুর্ণ করেন।
পরবর্তীতে ১৯৭৯ সালে আনন্দমোহন কলেজ থেকে বাংলা ভাষা ও সাহিত্যে এম এ (মাষ্টার্স ইন আর্টস) ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. পেশাদারী কর্মজীবন
titleC. নারী আন্দোলন
titleD. বৈবাহিক জীবন
উত্তর: titleA
২য় বিশ্বযুদ্ধের প্রথম দিকে ইহুদিদেরকে কয়েদ শিবির এবং ঘেটোসমূহে পাঠানো হত এবং বন্দী করা হত, কিন্তু ১৯৪২ সাল থেকে তাদেরকে "পুনর্বাসনের" নাম করে নির্মূল কেন্দ্রসমূহে পাঠানো হতে থাকে। রাজনৈতিক ও ব্যবস্থাপনাগত কারণে নাৎসিদের সবচেয়ে কুখ্যাত মৃত্যু শিবিরসমূহ স্থাপিত হয় জার্মান অধিকৃত পোল্যান্ডে, যেখানে তাদের নিধনের শিকার অধিকাংশ জনগোষ্ঠীর বসবাস ছিল। নাৎসি জার্মানির দখলকৃত ইউরোপের মধ্যে পোল্যান্ডেই সর্বাধিক ইহুদির বসবাস ছিল। তাছাড়া ৩য় রাইখের যুদ্ধপূর্ব সীমান্তের বাইরে যেসমস্ত শিবির ছিল সেগুলো বেসামরিক জার্মান নাগরিকদের নজরের বাইরে রাখা সুবিধাজনক হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. শিবিরসমূহকে ধ্বংস করে ধামাচাপা দেয়ার প্রচেষ্টা
titleC. ইতিহাস
titleD. শুধুমাত্র নির্মূলীকরণের উদ্দেশ্যে ব্যবহৃত শিবিরসমূহ
উত্তর: titleC
কল্যাণ্দি বলতে কল্যাণ্দি বাজার নিয়ে কিছু এলাকাকে কল্যাণ্দি বলা হয়। উত্তর শাহাপুর দক্ষিণ শাহাপুর এবং মোহাম্মদপুর গ্রামের কিছু অংশকে কল্যাণ্দি বলা হয়। ইতিহাস পর্যালোচনা করে দেখা যায় যে, খাজনা আদায়ের অফিসকে বলা হতো ‘ডিহী এবং এই ডিহীর দায়িত্ব ছিলেন কল্যাণ নামে জনৈক ব্যক্তি। এই কল্যাণ ডিহী পরবর্তীতে কল্যান্দিতে রুপান্তরিত হয়। কল্যান্দি বাজারের খালের উত্তর পাশের বাড়িতে সেই কুটি বাড়ির ধ্বংসাবশেষ এখনো বিদ্যমান। ভূঞার দিঘী, কাদরার কিললা, ছমিরমুন্সিরহাট মসজিদ বীরকোটের বীরের মূর্তি প্রাচীন কীর্তির প্রমান পাওয়া যায়।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. প্রাচীন কীর্তি
titleC. হাটবাজার
titleD. শিল্প ও সংস্কৃতি
উত্তর: titleB
নদিয়া রাজপরিবারকে নবদ্বীপ রাজবংশ বলে অভিহিত করার কিছু কারণ আছে। মধ্যযুগের বাংলার ইতিহাস পর্যালোচনা করলে দেখা যায়, শিক্ষা-সংস্কৃতি, ব্যবসা-বাণিজ্য, স্বাস্থ্য প্রভৃতি ক্ষেত্রে নবদ্বীপ ছিল একটি প্রতিনিধি স্থানীয় জনপদ। এটি ছিল কৃষ্ণনগর রাজপরিবারের অধীনস্থ একটি অগ্রগণ্য নগর। এখানকার পন্ডিতবর্গেরা তাদের তীক্ষ্ণ ধীশক্তির খ্যাতিতে গগন স্পর্শ করেছিল। এই রাজপরিবার নবদ্বীপের পন্ডিতবর্গকে আলাদা মর্যাদা দিত। নবদ্বীপের পন্ডিত সমাজ রাজা রামকৃষ্ণকে "নবদ্বীপাধিপতি" উপাধি প্রদান করেন। তখন থেকেই এই বংশের রাজারা প্রাগুক্ত উপাধিটি সাদরে গ্রহণ করতেন। এই কারণে এই রাজপরিবারকে "নবদ্বীপ রাজবংশ" বলা হয়।

সঠিক অনুচ্ছেদ শিরোনাম কোনটি?
titleA. রুদ্র রায়
titleB. রাঘব রায়
titleC. নবদ্বীপ রাজবংশ নামকরণের কারণ
titleD. কৃষ্ণচন্দ্র রায়
উত্তর: titleC
লাভিন'র বাবা ফরাসি হওয়ায় তিনি আইনত জন্মগতভাবেই একজন ফরাসি। তিনি তার ফরাসি পাসপোর্টের জন্যে আবেদন জানানন এবং তা গ্রহণ করেন ফেব্রুয়ারি ২০১১ সালে। জানুয়ারি ২০১২ সালে, বেল-এয়ারে তার বাড়ি বিক্রয় করে ফ্রান্সের প্যারিসে চলে যান এবং ফরাসি ভাষা অধ্যয়ন করেন। সেখানে তিনি একটি অ্যাপার্টমেন্ট ভাড়া করেন এবং বার্লিৎ বিদ্যালয়ে অধ্যয়ন শুরু করেন। পরবর্তীতে তিনি ফ্রান্সের দক্ষিণে তার দ্বিতীয় বিয়ের অনুষ্ঠান সম্পন্ন করেন।

সঠিক অনুচ্ছেদ শিরোনাম কোনটি?
titleA. ফরাসি নাগরিকত্ব
titleB. স্বাস্থ্য সংক্রান্ত
titleC. ১৯৯৯–২০০১: প্রাথমিক পারফরমেন্স এবং রেকর্ড চুক্তি
titleD. ২০১২–বর্তমান: অ্যাভ্‌রিল লাভিন
উত্তর: titleA
একটি ব্রিটিশ অঞ্চল হিসাবে, দ্বীপটি ব্রিটিশ শিক্ষা ব্যবস্থা অনুসরণ করে। একটি প্রাথমিক বিদ্যালয় রয়েছে, পিলিং প্রাইমারি স্কুল, চার থেকে এগারো বছর বয়সী শিশুদের শিক্ষা পরিবেশন করছে জেমসটাউনে, যা ২০০৭ সালের সেপ্টেম্বরে জেমসটাউন ফার্স্ট স্কুল এবং পিলিং মিডল স্কুলের সংমিশ্রণে তৈরি হয়েছিল। দ্বীপের একমাত্র মাধ্যমিক বিদ্যালয় হল সেইন্ট পলসের প্রিন্স অ্যান্ড্রু স্কুল।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. ইতিহাস
titleC. আনুষ্ঠানিক অবস্থা
titleD. শিক্ষা
উত্তর: titleD
২০১৪ সালে, আবুদেই তার প্রথম স্টুডিও অ্যালবাম এন্ড দ্যা বাস ইজ কুইন রেকর্ডিং শুরু করেন। ২০১৫সালে, তিনি "আউট দ্য ম্যাগাজিন" এর জন্য ভিডিওটি করেছিলেন, যা কেমি আদিতিব কতৃক পরিচালিত হয়েছিল। ২০১৬ সালের ২৫ জুনে তিনি ১২-ট্র্যাক অ্যালবামের আর্টওয়ার্ক প্রকাশের জন্য সামাজিক যোগাযোগ মাধ্যম ওয়েবসাইট টুইটারে প্রচারনা চালান যা পরবর্তীতে ২০১৬ সালের ৫ই জুলাই তারিখে প্রকাশ করা হয়েছিল। 

২০১৭ সালে, লিন্ডসে নিউইয়র্কের একটি সঙ্গীত কেন্দ্রে পরিণত হন এবং আর্ট ওএমআই মিউজিক ফেলো হয়ে ওঠেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. ২০১১-১৩: "ব্রাউন ইপি"
titleC. পেশা
titleD. "২০১৪-বর্তমান:"
উত্তর: titleD
২৩ শে সেপ্টেম্বর, ১৯৯৬ সালের সকালে তিনি তাঁর বন্ধু, নৃত্যশিল্পী অনুরাধার সাথে যোগাযোগ করেছিলেন, বলেছিলেন যে একটা বিষয় নিয়ে তিনি আলোচনা করতে চান যা তাঁকে বিরক্ত করছে। বলেছিলেন তাঁর বাচ্চাকে স্কুলে রেখে এসেই তিনি দেখা করবেন। 

পরে ঐ সকালেই, স্মিতাকে তাঁর চেন্নাইয়ের বাড়িতে মৃত অবস্থায় পাওয়া যায়, যা তাঁর ভক্তদের শোকে নিমজ্জিত করে অনেকটাই। তাঁর মৃত্যুর পেছনের কারণটি এখনও রহস্যই রয়ে গেছে। কেউ কেউ বিশ্বাস করেন যে চলচ্চিত্র নির্মাণ করতে গিয়ে তাঁর ঋণ জমা হওয়া নিয়ে হতাশার কারণেই এটি হয়েছে, অন্যরা অব্যাহত অভিনয় সম্পর্কে সন্দেহ প্রকাশ করে চলেছে। তাঁর মৃত্যুর কয়েকমাস পরে পোস্টমর্টেম রিপোর্টে ঘোষণা করা হয়েছিল যে, শাড়ী দিয়ে পাখা থেকে নিজেকে ঝুলিয়ে আত্মহত্যা করে স্মিতা মারা গিয়েছিলেন এবং তাঁর শরীরে প্রচুর পরিমাণে অ্যালকোহল পাওয়া গিয়েছিল। 

সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. পেশা
titleC. উত্তরাধিকার
titleD. মৃত্যু
উত্তর: titleD
এম.এ শ্রেণির ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। তিনি বিপ্লবী দীনেশ মজুমদারের কাছে লাঠিখেলা শিখতে আরম্ভ করেন। ১৯২৯ সালে যুগান্তর দলের নেতা রসিকলাল দাসের প্রেরণায় গান্ধীর অহিংসবাদ ছেড়ে সশস্ত্র সংগ্রামের জন্য যুগান্তর দলে যোগ দেন। সহপাঠী হিসাবে ছিল কল্যাণী দাস। তিনি বীণা দাসকে রিভলবার সরবরাহ করেন যা দিয়ে তিনি ফেব্রুয়ারি ১৯২২ সালে গভর্নর স্ট্যানলি জ্যাকসনকে হত্যার চেষ্টা করেন। তিনি বোমা হামলার সাথে জড়িত থাকার কারণে বেশ কয়েকবার গ্রেফতার হন কিন্তু প্রমাণের অভাবে প্রত্যেক সময় মুক্তি পান। ১৯৩২-৩৮ তিনি প্রেসিডেন্সি ও হিজলী বন্দী নিবাসে আটক থাকেন। হিজলি বন্দি নিবাসে বন্দি থাকা অবস্থায় তিনি ম্যালেরিয়ায় আক্রান্ত হন।

১৯৩০ সালে তিনি বাড়ি ছেড়ে দরিদ্র নারীদের জন্য একটি হোস্টেলের ম্যানেজার হিসেবে চাকরি নেন। সেখানে তিনি বিপ্লবীদের জন্য বোমা ও বোমা তৈরির সরঞ্জাম সংরক্ষণ করতেন এবং বহন করে আনতেন। ভারত ছাড়ো আন্দোলনে যোগ দিয়েও কারাবাস করেছেন তিন বছর (১৯৪২-৪৫)। দাংগা বিধ্বস্ত নোয়াখালী তে ত্রানের কাজ করেছেন এই বিপ্লবী।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রকাশিত গ্রন্থ
titleC. রাজনৈতিক জীবন
titleD. জন্ম
উত্তর: titleC
গত ১৩ জুন, ২০১৫ থেকে ওসমানী নগর উপজেলার আনুষ্ঠানিক কার্যক্রম চালু হয়েছে। এই উপজেলার আয়তন ২২৪ দশমিক ৫৪ বর্গকিলোমিটার। আটটি ইউনিয়ন নিয়ে এই উপজেলা গঠিত। ইউনিয়নগুলোঃ-
প্রথম উপজেলা নির্বাহী অফিসারঃ

ওসমানীনগর উপজেলার প্রথম উপজেলা নির্বাহী অফিসার জনাব মোহাম্মদ শওকত আলী। তিনি ১৩ জুলাই, ২০১৫ তারিখে উক্ত উপজেলায় প্রথম উপজেলা নির্বাহী অফিসার হিসেবে যোগদান করেন।

সঠিক অনুচ্ছেদ শিরোনাম কোনটি?
titleA. ভৌগোলিক অবস্থান
titleB. প্রশাসনিক কাঠমো
titleC. ইতিহাস
titleD. নামকরণ
উত্তর: titleB